Hotels bei Hollywood Cityview Inn & Suites - Karte von Hotels im Umkreis von Hollywood Cityview Inn & Suites - TripAdvisor
Hotelkarte der Region Hollywood Cityview Inn & Suites
Hotels in der Nähe von Hollywood Cityview Inn & Suites
Preise ansehen 628 $ - 1.341 $
Diashow Preise ansehen 482 $ - 963 $
Diashow Preise ansehen 238 $ - 285 $
Diashow Preise ansehen 302 $ - 556 $
Diashow Preise ansehen 234 $ - 551 $
Diashow Preise ansehen 266 $ - 663 $
Preise ansehen 316 $ - 475 $
Diashow Preise ansehen 317 $ - 501 $
Preise ansehen 284 $ - 504 $
Preise ansehen 238 $ - 324 $
Preise ansehen 319 $ - 586 $
Weitere Informationen über Hollywood Cityview Inn & Suites
319 $ - 586 $ tienerbediening | DinkJeug | Page 3 124172615
#imagine mission exposure 18-22 Julie 2017
19th May 2017 dinkjeugUITREIKE#imagine2017, #imaginemovement, datums, imagine, mission exposure, tienerbediening, uitreik
Ons nooi alle predikante, jeugwerkers en jeugleiers uit na ‘n missionale blootstelling geleentheid. #imagine reël hierdie (en ander) geleentheid vir gemeentes om blootstelling te kry en saam na te dink oor uitreike. Bring ‘n groepie tieners en bly saam op ‘n kampterrein by Llandudno, Kaapstad. In die dag sal daar besoeke wees aan organisasies en kerke wat uitreike en diensprojekte lei. Saans sal daar saam gesels word om na te dink oor hoe jul in jul konteks meer missionaal kan wees.
Datum: Di 18 Julie – Sat 22 Julie
Apostle Battery Kampterrein
Tye Dinsdag 6nm – Saterdag 1nm
Koste R700 (borgskappe is beskikbaar)
Etes en verblyf is ingesluit.
Vir meer inligting of om in te skryf kontak José by die jeugkantoor:jeug@sun.ac.za 021 808 3381
Gerhard Duvenhage (JAM) wat hierdie jaar ‘n spreker was by #imagine, sal hierdie jaar se Mission Exposure lei.
Elke groep van 10 of minder tieners moet ‘n leier saambring.
Eie vervoer na en van die terrein, en waar moontlik ook tydens die paar dae.
Ons besoek organisasies wat werk met byvoorbeeld mense wat op straat is (MES), immigrante en kinders wat in plakkerskampe woon (JAM), Kruis kulturele blootstelling
Ds Anriette de Ridder
PSD Jeug en Familiebediening
#imagine videos “On the journey… signs”
19th May 2017 dinkjeugEREDIENS: Jeugdiens, KAMPE, TIENERBEDIENING#imagine2017, #imaginemovement, bybelstudie, Erediens, eredienste, hulpbronne, imagine, jeugdiens, jeugdienste, journey, reeks, tienerbediening, tieners, video
Het jy geweet dat #imagine maak unieke, oorspronklike videos vir elke fees? Die 2017 #imagine experience se tema het daaroor gegaan dat Jesus jou ontmoet op jou lewensreis (on the journey). In die proses ontdek jy hoe Hy jou kan gebruik om ‘n verskil te maak in die wêreld. Kyk na die volgende 3 videos oor 8 tieners se reis met Jesus. Hierdie kan ook vertoon word as deel van ‘n preek reeks of ‘n kamp.
#imagine Signs Part 1
Ons elkeen het unieke uitdagings op ons lewenspad ( “On the journey”)…wat jy al deurgemaak? Watter dinge glo jy oor jouself? Ontmoet Jesus by die kruis-pad en glo dat Hy jou liefhet (GLO)…
#imagine Signs Part 2
Ontdek dat Jesus saam met jou reis en dat Hy jou ‘n lewe van invloed wil gee. Hy skenk aan jou gawes en leer vir jou deur Sy Gees om ‘n verskil te maak deur ander te help…. (DOEN)
#imagine Signs Part 3
Soos wat jy glo en doen, sal God jou ook inspireer om groot drome te droom van hoe om Sy Koninkryk uit te leef en ‘n realiteit te maak…. (DROOM)
Laai die gratis tiener Bybelstudie boek af On the journey.
Besoek die #imagine webtuiste imaginemovement vir meer inligting oor hoe hierdie tiener beweging DROOM, GLO en DOEN of volg die youtube kanaal imaginemovementsa om na meer #imagine videos te kyk!
17th May 2017 dinkjeugEREDIENS: Jeugdiens#imagine2017, #imaginemovement, elektroniese pinkster, facebook, GEES, Heilige Gees, imagine, jeugdiens, jeugdienste, journey, on the journey, Pinkster, reeks, tienerbediening, whatsapp
Gebed vir moedersdag
11th May 2017 dinkjeugEREDIENS: KindermomentErediens, gebed, jeugdiens, moedersdag, skakels, tienerbediening
Here God, U wat ons ware Ouer is, ons Vader en ons Moeder, ons bid:
Vir hulle wat vanjaar geboorte geskenk het aan hul eerste kind – ons vier dit saam met hulle.
Vir hulle wat vanjaar ‘n kind verloor het – ons rou saam met hulle.
Vir hulle wat in die loopgrawe met klein kindertjies is, met vlekke op hul klere en sakkies onder hul oë – ons waardeer hulle.
Vir hulle wat verliese beleef het deur miskrame, mislukte aannemings of kinders wat weggeloop het – ons treur saam met hulle.
Vir hulle wat die moeilike pad loop van infertiliteit, deur al die toetse, prosedures, moeilike besluite, hoop en teleurstelling – ons loop saam met hulle. Vergewe ons as ons dwase opmerkings maak wat hulle pad nog moeiliker maak as wat dit reeds is.
Vir hulle wat pleegouers, mentor-ouers, ouma’s op kinderdiens is, ons het hulle broodnodig.
Vir hulle wat hul kinders omvou met liefde en sorg – ons sê dankie vir hulle.
Vir hulle wat teleurstelling, hartseer en verwerping van hul kinders beleef – ons dra hulle aan U op.
Vir hulle wat vanjaar hulle moeder verloor het – ons rou saam met hulle.
Vir hulle wat mishandel is deur hul moeder – ons bid vir herstel en genesing.
Vir hulle wat reeds deur al die toetse van ouerskap is en wie se kinders nou uit die huis is – ons is dankbaar vir hulle en slaan ons arms om hulle.
Vir hulle wat deur die trauma van ‘n aborsie is – ons bid dat U hulle weer sal heel maak.
Vir hulle wat enkel is en graag ‘n ouer sou wou wees – mag daar onverwagse vreugdes in hulle lewe na vore kom.
Vir hulle wat stiefouers is – help hulle om daardie komplekse verhoudings na die beste van hul vermoë te hanteer.
Vir hulle wie se droom van kleinkinders nooit bewaarheid is nie, of wie se kleinkinders oorsee bly – sal U hulle troos.
Vir hulle wat hul kinders laat plaas vir aanneming – ons eer hulle selfloosheid en onthou dat hulle daardie kind in hulle hart vashou.
En vir hulle wat swanger is met nuwe lewe – ons staan in afwagting saam met hulle.
Hierdie Moedersdag bid ons vir hulle almal. Ons onthou hulle almal en ons eer hulle. Ons deel in hulle vreugdes en hulle pyn.
Here God, U wat ons ware Ouer is, ons Vader en ons Moeder, wees by ons almal. Amen
(Gebaseer op The wide spectrum of mothering deur Amy Young: http://messymiddle.com )
Terug Skooltoe Reeks vir Graad 6 en 7’s
18th April 2017 dinkjeugKATEGESE: Hoërskool, KATEGESE: Voorskooleredienste, Gr. 6, Gr.7, groepsdruk, Hoërskool, hulpbronne, identiteit, integriteit, jeugdienste, kategese, lesse, reeks, tienerbediening, tieners
NG Kenridge het ‘n reeks vir graad 6 en 7’s geskryf. Die eerste kwartaal se tema is “Terug skooltoe” en fokus op temas wat kinders se geloofslewe by die skool raak. Hier is die hele reeks se lesse, IntegriteitKG, IdentiteitKG, PositiewegroepsdrukKG, Lig(Groot groep riglyne), LigKG, VrienskapGG(Groot groep riglyne), VriendskapKG, kommunikasieKG, WysheidKG
(“Click” op die blou skakels om materiaal af te laai.)
Geskryf deur Melanie Thirion
20th January 2017 dinkjeugEREDIENS: Jeugdiensboodskap, Erediens, genade, Hoërskool, jeugdiens, kategese, lesse, naby, preek, Romeine, tienerbediening
Tema: Genade verniet
Teks: Romeine 10:5-15
Die jaar het begin en ons almal moet het sekerlik weer nuwe jaar voornemens gemaak of beplan om iets af te handel hierdie jaar. Dalk gaan jy hierdie jaar al daardie gewig verloor, leer kitaar speel, die marathon hardloop, jou roetine opskerp sodat jy nie van die huis af ook hoef te werk nie.
Dadelik het hierdie jaar ook seker weg gespring met nuus oor hoe swaar ons gaan kry en hoe moeilik dit gaan wees om daardie voornemens na te kom. Die petrol is reeds op en inflasie maak ons kos duurder. By die skool het hulle vir jou gesê dat hierdie jaar moeiliker gaan wees, jy is nie meer ‘n kind nie, jy gaan moet hard werk (moenie te erg daaroor worry nie, hulle gaan dit elke jaar vir jou se.). Dit is hoe ons wêreld in mekaar steek, dit is hoe ons salarisse verdoen, matriek sertifikate kry, grade kry. Ons kry net as ons dit verdien of hard gewerk het daarvoor. Daarom het ek gedink om met julle goeie nuus te deel, die Evangelie, wet letterlik “goeie nuus” beteken.
Wanneer ons die Evangelies van Jesus lees (die boeke in die begin van die Nuwe Testament) wat ons die verhaal van Jesus vertel, leer ons dat die belangrikste ding wat jy vir hierdie jaar nodig het, die een ding wat alles laat sin maak, die een ding wat ons nodig het om die mens te word wat God ons geskep het om te wees, nie iets is waarvoor jy hoef te werk nie. Vir die eenvoudige rede: jy nie kan nie!
Wanneer ons Paulus se brief aan die gemeente in die boek Romeine lees, dan word dit vir ons mooi verduidelik.
Vir die res van die boodskap kan hierdie skakel gevolg word: Romeine 10 preek
Vir die kategese materiaal oor hierdie teks en tema kan hierdie skakel gebruik word: Naby kategese
Die prent hieronder kan afgelaai en gebruik word as ‘n sosiale media “post”, deur regs te “click” en die “save picture as” opsie te gebruik. (Die prent heel bo kan op dieselfde manier afgelaai word om as ‘n Facebook “banner” te gebruik)
Gerat om jong mense te begelei: Issues
11th January 2017 dinkjeugLEIER TOERUSTINGBybelmedia, gerat, hulpbronne, issues, kategese, kategete, leier toerusting, materiaal, opleiding, tienerbediening, tieners
OPENING (5 minute):
Gebed en verwelkoming
Die manier hoe Jesus sy dissipels gelei het was om hulle te leer en te lei om ’n nuwe lewenstyl te kweek. Geloof is nie net ’n kopoefening nie, dit is ’n nuwe leefstyl.
Vandag se tieners sit met ’n groot verskeideneid issues wat hulle lewenstyl verstrengel. Daarom moet hierdie issues ook aangespreek word.
Issue: “an important topic or problem for debate of discussion: personal problems or difficulties.”
Hierdie afdeling wil u as kategeet toerus met inligting sodat u voorbereid sal wees op wat van die hedendaagse issues kan wees in n tiender se lewe en hoe om ’n issue te hanteer.
ONTKNOPING (5 minute):
Laat almal in groepe verdeel (5-10 in ‘n groep) en die volgende vraag bespreek:
Is daar iemand wat al gekonfronteer was met ’n situasie waarin ’n tiener issue gehad het wat hulle onkant gevang het?
Kry terugvoer in die groep en in die grootgroep.
LERING (30 minute):
Kyk die vierde videosnit oor issues.
Hier is ‘n opsomming van die video:
Die lewe is soos ‘n legkaart waar elke deel inmekaar en aanmekaar gevelg is, die een staan nie los van die ander nie.
As daar ‘n onewewig aan die een onstaan, raak dit al die res en dit is waarom issues mense so kan verlam en maak dat jy voel of jy nie met die lewe kan aangaan tot daardie issue uitgeklaar is nie.
Jy as kategeet het ‘n bepaalde kurrikulum om deur te gaan in ‘n jaar met ‘n aantal lesse en sessie wat jy wil afhandel. Dis moontlik om dit als reg te kry en heeltemal die kinders/tieners in jou groep se lewens te mis.
Daarom kan jy nie met jou materiaal werk, los van julle issues nie.
Daar is hierdie ewige spanning van wat is die tieners se lewens en krisisse en hoe kan ek hierdie inhoud daaraan koppel.
Jou rol as kategeet is nie net om deur die materiaal te werk nie, maar om ‘n mentor vir die tiener(s) deur hulle issues te wees soos wat Paulus vir Timoteus was.
Laat almal in groepe oor die volgende praat en kry terugvoer in die grootgroep.
Watter probleme of issues het die jongmense van vandag?
Hoe sou jy wou hê kan die kerk se mense jou help met jou issues?
Hoe belangrik is vertroulikheid?
Oor watter tipe probleme kan ek nie stilbly nie? Hoe hanteer ek dit?
Hoe het iemand jou al gehelp met jou issues? Vertel jou storie.
AFSLUITING (2 minute):
Ons Dierbare Vader,
Daar is ’n groep jongmense wat elke Sondag voor ons sit. Elkeen met hulle eie issues. Here mag hulle weet dat hulle hierdie issues wat hulle lewenswyse verstrengel, nie alleen hoef te hanteer. Mag U die vertrouensband tussen ons en hierdie jongmense seën. Gee hulle die vrymoedigheid om hierdie issues met iemand te kom deel.
Dan wil ons vra Here, seën ons met die krag om elke kind en haar issue met die nodige wysheid en diskresie te hanteer. Sodat ons hulle kan help of kan lei na iemand wat wel kan help. Dankie Here dat ons kan weet U het hierdie kinders vir ons gestuur om meer te werk en dat ons kan vertrou dat die Gees saam met ons in hierdie kinders se geloofsopvoeding werk.
Temas wat op die CD verskyn is:
Ander se probleme
Jou storie is te hard
Moenie bang wees vir hulp nie
Moenie probleme soek nie
Geneem uit: Gerat om jongmense te begelei – Toerusting vir kategete en jeugleiers (Jeugfokus 2012)
Bestel die volledige reeks by Bybelmedia 0860 26 33 42, bestel@bmedia.co.za of http://eshop.bybelmedia.org.za/product/gerat-om-jongmense-te-begelei/
Gerat om jongmense te begelei: Groeipyne
11th January 2017 dinkjeugLEIER TOERUSTINGBybelmedia, gerat, groeipyne, Hoërskool, hulbronne, kategese, kategete, leier toerusting, materiaal, naskoolse jongmense, opleiding, ouerleiding, produk, tienerbediening, tieners
Gebed en verwelkoming.
Die jeug is NOU al reeds deel van die kerk. Hulle is juis ‘n belangrike deel van die kerk, want hulle het die potensiaal om die kerk vorentoe te neem waar die vorige geslagte dit nooit kon neem nie.
As ‘n kategeet is jy in die bevoorregte posisie om n groot verskil in die jongmense in jou klas se geloofslewe te maak, maar om dit effektief te kan doen, moet ons verstaan met wie ons werk, want nie almal wat “jeug” is, is op dieselfde vlak nie.
Hierdie handleiding wil u as n kategeet help om te verstaan dat daar verskillende fases in die kind se lewe is, wat beteken daar is ook verskillende vlakke in hulle geloofslewe.
Daar is ook inligting om lesse en byeenkomste beter te benader, sodat dit werklik tot die kind deurdring.
Verstaan jy werklik die kinders wat in jou klas is?
Kyk die derde videoskyf oor Groeipyne.
Gesprekspunte na die video:
Laat almal in groepe oor die volgende praat en kry terugvoer in die grootgroep. Groepe kan ingedeel word volgens die ouderdomme van die kinders vir wie als gegee word. Groepe kan die verskillende fases dan bespreek.
Hoe verskil ‘n graad 1 tot 3 kind van ‘n grad 4 tot 6 kind?
Wat wil ‘n laerskool in die klas doen en wat wil hulle nie doen nie?
Kan ‘n graad 2 seun abstrakte konsepte bespreek?
Wat verander om en by die ouderdom van 13?
Hoe ver is ‘n tiener se kognitiewe ontwikkeling?
Is dit normaal vir ‘n tiener om te rebelleer en vrae te vra? Doen alle tieners dit?
Here God Almagtig, U het ons as kategeet geroep om ’n rol te kom speel in jongmense se lewens. Here elke kind wat voor ons sit word gekonfronteer met verskillende goed in die lewe, en daarom Here wil ons vra dat U ons as kategeet sal toerus met die nodige wysheid, kalmte en geduld wanneer die jongmense begin vrae vra. Mag ons ’n oor he om te luister en as ons oor die kennis beskik, mag ons hulle so goed as moontlik antwoord. Here mag hulle U ook al hoe beter leer ken deur al hulle vrae.
Jongmense se vriende
Nie almal ontwikkel ewe vinnig nie
Soektog na identiteit
Uniek tog eenders
Verhouding met ouers
Hierdie is ‘n baie basiese kykie na die ontwikkelingsfases van kinders / jongmense in die kerk. Soveel meer kan nog gesê word op elkeen van die ontwikkelings-fases. Mag dit jou prikkel om verder te lees en te ontdek. Paulus het gesê: “Vir almal het ek alles geword om in elk geval sommige te red. – 1 Kor 9:22”. Na die mate wat ons verstaan wie die jongmens is wat voor ons sit, sal ons in staat wees om ons metodes aan te pas en die inhoud van die geloof tuis te bring.
Baba’s ouderdom 0-2 jaar
‘n Baba is uitgelewer aan sy emosies – basiese sekuriteit is belangrik.
Die wete dat sy primêre versorger sal kom wanneer hy huil / roep sal later die mees basiese boustene van geloof word.
In die kerk moet ma of pa die ene wees wat hom haar vashou en versorg.
Dis wonderlik as ‘n kerk ‘n ruimte kan skep waar doeke omgeruil kan word, en ouers iets van die diens kan beleef terwyl hulle hul ouerlike take verrig.
Kleuters ouderdom 2-6 jaar
Beweging en aksie is belangrik in hierdie fase: dis die tyd van groot – motoriese ontwikkeling: hulle wil swaai, skopfiets ry, op die gras speel.
Hulle kan al ‘n eenvoudige Bybelles inneem, maar kan slegs in kort grepe konsentreer: rofweg 1 minuut vir elke jaar oud. Voorwerpe en sigbare lesse maak die inneem-proses soveel makliker.
Die hele kind se ontwikkeling is belangrik: intellektueel, sosiaal, emosioneel, geestelike, fisies. Om te leer ‘n beker vashou, is so belangrik soos ‘n loflied.
Klein groepies werk beter op hierdie ouderdom vir beter sorg.
Meestal kan hulle nie op hierdie ouderdom met maatjies speel nie, maar langs maatjies speel. Kerk is ‘n goeie plek waar hy kan leer om te sosialiseer.
Kleuters is basies selfsugtig, kan nog nie weg van homself dink nie. Sy onmiddellike behoeftes moet nou bevredig word.
Kinders ouderdom 6-9 jaar
Op hierdie ouderdom is stories baie belangrik: die stories gee die rou data vir ons verstaan van God – Wie is God? Hoe magtig is God? Waarvan hou God? Wat maak Hom kwaad? Hoe moet God se mense optree?
Hulle is baie lyflik: as kind se voete nie grond raak nie kan hy nie stil sit nie. Die help as ‘n kerk ‘n speelplek het waar hierdie behoefte uitgeleef kan word.
Hulle kan slegs konkrete begrippe verstaan: om te glo is ‘n reeks aksies word ons uitvoer: ons gehoorsaam ons ouers, ons lees en bid elke aand, ens.
Vermy simboliese taal, bv. om Jesus in jou hart in te nooi.
Hierdie is die “age of believe” – hulle wil glo. Om te glo in wonderwerke, en die bo-natuurlike mag van God kom maklik.
Beelde en simbole kan deur middel van stories oorgedra word, soos die storie van jou doop, en die storie van nagmaal.
Die oorgangsjare van ouderdom 10-14 jaar
Hierdie is ‘n belangrike oorgangsfase, nl. puberteit, en vir party kom dit vroeër as ander.
Dit verander hul totale menswees:
= intellektuele ontwikkeling – Hulle begin kritiese denke ontwikkel: hoekom sê my pa een ding, maar doen ‘n ander ding? Hulle Bybelvers-memorisering is optimaal in hierdie fase. Hulle vra vrae oor die oorsprong van God, die dinosourusse in Genesis, en “ as God so magtig is, hoekom ….” Hulle leef in ‘n tydperk van tegnologiese ontwikkeling waar hulle alle inligting kan bekom met ‘n paar knoppies – die kerk kan dit positief aanwend.
= fisiese ontwikkeling: Seuns se stemme raak dieper, baard begin groei, en meisies ontdek hul skoonheid. Party is onbeholpe en val oor hul eie voete. Hul seksualiteit ontwikkel en saam met dit kom vrae, ontdekking en eksperimentalisme.
= Sosiale ontwikkeling: Hul maats raak baie belangrik: ander se opinie, om aanvaar te word, deel van ‘n vriendekring te wes, is alles van kardinale belang. Hulle toets verskeie identiteite: Wil ek ‘n jock wees, of ‘n geek, of ‘n rocker, of emo? Ouers word effe op die agtergrond geskuif, maar het nog steeds ‘n kragtige inspraak op hul ontwikkeling. Hulle begin “ander” mense in hul wêreld raaksien: armes en minderbevoorregtes. Dis ‘n goue tyd vir die kerk om hulle te leer hoe om diensbaar te wees.
= Emosionele ontwikkeling: Hulle is buierig. Hulle beleef sterk emosies en is soms uitgelewer hieraan. Help hulle om hulself uit te druk en die gevoelens in woorde oor te plaas. Dis belangrik dat die mense van die kerk onvoorwaardelike liefde toon: al kom hulle met watter emosies by die klas aan.
= Geestelike ontwikkeling: Hulle is in staat om die hele verlossingsleer te verstaan, te ken en te kommunikeer aan ander. Hulle is fyngevoelig vir skyn-heiligheid. Die stories en voorbeelde van ander geestelike volwassenes by die kerk, kan dien as belangrike rolmodelle. Hulle moet betrokke gemaak word by diens-aksies.
Jong volwassenes van ouderdom 15-18 jaar
Die media en ons Westerse kultuur wil hierdie ouderdom jongmens in die kategorie van “adolessent” indeel: nog vis, nog vlees: nie kind nie, nie volwasse nie en geen verantwoordelikheid nie. Neurologiese navorsing bewys egter dat hulle breins werk soos enige volwassene s’n – maar soos volwassenes sonder lewenservaring. So, hanteer hulle so: op gelyke voet en met dieselfde waarde as ander volwassenes, maar met die behoefte van goeie rolmodelle en mentors wat hulle gidse kan wees.
intellektueel: Hulle het ‘n behoefte om die data van geloof te integreer in hul daaglikse lewens, en sal dikwels gesprekke voer oor die waarde van gebed, die sinloosheid van die lewe, tradisie-vastheid van die kerk en verskillende vorme van geestelikheid. Hulle daag bestaande strukture uit en dink nuut oor baie dinge. Hulle kan sterk oortuiginge ontwikkel wat selfs tot ‘n duidelike lewens-roeping kan lei. Hier moet hulle finale eienaarskap vir hul geestelike lewe neem, en dit moet in die finalejaar-katkisasie ‘n fokus wees.
fisies: Daar vind baie brein-ontwikkeling plaas in hierdie tyd, en daarom is hulle konstant moeg. Vroeë oggend-aktiwiteite werk nie vir hulle nie. Hul behoefte aan fisiese kontak met hul ouers neem af.
sosiaal: vriendskap en romanse blom al hoe meer. Hulle vind hul waarde in die interaksie met ander van hul ouderdom. Hulle eksperimenteer met risiko-gedrag om te sien of daar iets in is vir hulle of nie. Juis daarom is dit so belangrik dat hulle ‘n goeie waarde-sisteem reeds in plek moet hê wat hulle beskerm teen die gevare hiervan.
Emosioneel: Hulle is op ‘n paadjie na onafhanklikheid. Na die mate wat hulle hul emosies kan verwoord, kan hulle dit verwerk. Hulle begin vooruit kyk na die lewe en leefstyl wat vir hulle voorlê as volwassenes.
Bestel die volledige reeks by Bybelmedia: 0860 26 33 42, bestel@bmedia.co.za of http://eshop.bybelmedia.org.za/product/gerat-om-jongmense-te-begelei/
 Die Bybel Nuwe Vertaling. 1998 (electronic ed.) (1 Co 9:22). Cape Town, South Africa: Bybelgenootskap van Suid-Afrika.
Meer oor Gateway Youth Foundation– ‘n organisasie wat werk in skole
1st December 2016 dinkjeugTIENERBEDIENINGenergiegesprek, Gateway, inligting, nuus, organisasie, skakel, skole, skolebediening, tienerbediening
Die ou model (van ‘n jeugwerker in elke skool plaas) werk nie, volgens Willie Roos van Gateway Youth Foundation. Dit was duur om te onderhou en jeugwerkers was baie jonk en het nie lank gebly in ‘n skool nie. Die model wat Gateway dus volg plaas nie jeugwerkers in ‘n skool nie, maar eerder ‘n mentor langs ‘n skool wat die skool ondersteun / bemagtig om `n christelike vereniging te bou in die skool.
Dit bestaan uit 5 bene wat die mentor vestig
‘n Aksie span wat bestaan uit onderwysers, jeugwerkers, ouers ens wat die proses in die skool saam bestuur
Gebedspan – wat ‘n gebedskultuur in die skool vestig
Projekte – uitreike of waarderingsprojekte wat gereël word
Gateway stel ‘n mentor aan wat hierdie proses met 5 komponente dryf. Gateway as organisasie lei hierdie mentor op en is verantwoordelik vir hom/haar.
Die mentor is tipies verantwoordelik vir ‘n paar skole. Die mentor is egter nooit alleen verantwoordelik nie. Hy/sy moet in samewerking met die kinders en volwassenes werk.
Hoe meer eienaarskap en inisiatief kinders het met hierdie model, hoe vinniger groei dit.
Die mentor het dan ervaring van verskillende skole.
Sy/haar salaris word deur 5 skole gedeel (dit is dus ‘n meer leefbare salaris, maar een skool/kerk word nie alleen daarmee “belas” nie).
Daar kan dus ook meer ervare mense aangestel word as mentors, wat belangrik is vir die samewerking met die strukture (beheerliggame, kerke ens).
Hierdie is ‘n spanbenadering, waarin almal buiten die mentor vrywilligers is. Dit kweek ook selfstandigheid.
Die model en struktuur werk nie sonder goeie verhoudings nie.
Kyk ook na www.gateway.co.za
Gateway is meestal in die noorde van Suid-Afrika by skole betrokke.
Artikel saamgestel deur Nicola Alberts en Anriëtte de Ridder vanuit die energiepunt gesprek oor skolebediening.